hu ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr ja fr ce ky ky ky ky ky ky ky ky ky tt ky ky ky ru ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
деген Сизифтин иши эмеспи?
Гезитибиздин өткөн санында соттор маселесин камтыган макала жаздык эле, ошол кепти эми да улантканы турабыз. Бир аз чырм этип алып, чала-була шам-шум этип алып эле айта берчү маселе бу маселе. Антпесек болбойт. Жумурай журт бир бүтүнгө биригип кулагына куюп жатып, кээси менен какыс-кукус кылып жатып сотторубузду "момурайтып" албасак алардын гана эмес, бүтүндөй мамлекетибиздин биротоло чакчелекейи чыкканы турат!
Депутат Курманбек Осмонов мурун Жогорку Соттун төрагасы болуп иштеп кеткен эмеспи, андыктан сот тармагын мыкты билет десек жаңылышканыбыз жок болот. Мына ошол Осмонов мырза аз күн мурун теледен сүйлөп айтты да: "Жогорку Сотко да мурун шеги бар адамдар шайланды… Сотторду тандоо кеңеши ар бир кандидатты карап жатканда алардан 1,5-2 миң доллардан алат экен, 5 миңге чейин да алат деп жатышат". Ушинтип айтты. Анысы чын болсо, ошол кара башын жегендер тазабыз деп басып жүрүшкөнүн кара! Уят-сыйыт дегенди акчага алдырып салганын кара! Осмоновго кошо үндөшүп сотторду тандоо кеңеши таза эмес экендигин айткандар аябай эле арбын. Аларды чилче таратууга мезгил келип жетти окшобойбу! Президент район аралык сотторго сотторду тандоо кеңеши тарабынан сунуш кылган 26 талапкерди колдогон жок, алардын баарын жараксыз таап артка кайтарды. Мына ошол 26 талапкерден сотторду тандоо кеңешинин мүчөлөрү орто эсеп менен 2,5 миң доллардан алганда, анда ар бири 55 миңдей долларга тунуптур да! Аталган сумма- "наадандык сумманын" четидир… Жок, сотторду тандоо кеңешин тез арада жоготуш керек! Жөн эле жерден эч качан жаман кеп чыга бербейт, бир кичине, кипкичине илинчек болсо чыгат… Баса, өткөндө соттордун кеңеши ишин уланта албай турду. Анткени, 25 адамдын 13ү келбей калып, кворум болбоптур. Анан да кеңештин кээ бир мүчөлөрү тарап кетели дегенди айтып жатат дейт. Ырас айтыптыр, ыйманы ойгонсо керек да…
Бу сотторуңа карапайым эле эмес, бүтүндөй мамлекеттин башында турган президенттин да алы жетпей турат! Эми кайда барып куурадык, эмне кылыш керек?! Азырынча туңгуюк.
Соттордун кылып турганын түбүнө түшүрө айтпай эле, бери жагын айтсаң төбө чачың тик турат. Айтылуу корруционер менен кылмышкерди актап, болбосо жазасын ырымдап турганын кара. Медет Садыркуловду жана анын жанындагы экөөнү өлтүргөндөр жазасын толук алган жок, "акчага жараша бүтүм чыгарган соттордун кылып жатканы" деп Медеттин агасы Болот мырза айтып жатпайбы. Аны менен макул болууга туура келет.
Былтыр ИИМдин баңгизатка каршы күрөшүүчү Башкы башкармалыгынын Түштүк бөлүмүнүн башчысы Элдар Кудайбердиев пара алып жаткан жеринен коопсуздук кызматынын кызматкерлери тарабынан кармалган. Андан соң аны коргогондор чыгып, жалган жеринен кармалып жатканын жар салып турушкан. А чынында андай эмес экен. Эми ошол полковниктин соту соттордун айынан улам созулуп турат, акырындан "унуткарып" коюшу да мүмкүн дешет. Президент баштаган коррупцияга каршы күрөштү ушинтип соттор "тормоздоп" жатпайбы! Анын баарын кылган кадимки эле акча! Башка эч нерсе эмес. Баса, кийинки убакта соттор акчаны тергеп "ички сезим" деп атап алышты, "ички сезимдин айтуусунда чечим чыгардым" деп… Бул деген наадандык эмей эмне?!
Пейил оңолмоюн, оңолуу жок
Мамлекетибиздин абалын анализдеп туруп мыкты билгендер айтып жатат го, биз да алардын ичиндебиз деп аздап кыйынсынып коелу, адамдардын пейили оңолмоюн миң сан аракеттерди жаса, андан кенедей да майнап чыкпайт. Ошол пейилибиздин кеткенинен сырткы карызыбыз 2 миллиард 800 млн долларга жетиптир, аны күн мурун каржы министри Ольга Лаврова айтпадыбы. Эми деле карыз алып жатабыз. Деле бизде ар дегенден эч нерсе жок экен. Бюджетибиздин оор жүгүн көтөрүшүп жаткан Кумтөрдүн да жанын койбой жатабыз. Кана, ал кенден башка кайсы кенибиз иштеп, элге кызмат кылып жатат. Туура, Кумтөр маселесинде мурунку айбан президенттердин жана анын жан-жөөкөрлөрүнүн айынан, кулкулдаган кулкунунун айынан алдатып салганбыз. Эми ошол алдатканыбызды кайра кайтаралы деп аракет кылып жатышат, сүйлөшүү жолу менен. Анан эле ал кенди улутташтырабыз деп адыраңдап жаткандык бери дегенде болбогон иш, катуу айтып салсак- жөн эле былжырактык! Азыр деген кыргыз баласы ал кенди иштете албайт! Кана, толгон кендер бар алардын бирин иштете алыштыбы? Жок! Тырнактай маселеден баштап, глобалдуу маселеге чейин обьективдүүлүктү алдыга салып алып караш керек да! Алтын чыккан, сурьма чыккан, калай чыккан, темир чыккан кендерибиз толтура, анан ошолордун кайсынысын кыраан кыргыз иштетип жатат? Эч кайсынысын. Аны ойлобой түз эле Кумтөрдү иштетип алабыз деген тантырактыкка не баа?! Кыргыздар азыр бир гана нерсени- пара алган менен пара бергенди гана мыкты өздөштүрүп турушат. Кен иштеткен жол али аябай эле алыс…Эгерде Кумтөр мамлекетке өтсө анда, кыргыздан мурун ал жерге коррупция жетет! Быйылкы жарым жыл ичинде эле коррупция боюнча 309 кылмыш иши козголгон экен. Анысы жакшы бирок, пара менен кармалган чиновниктердин беш-алтоо эле жоопко тартылбаса, баары эле кутулуп кетет. Анткени, "ички сезими дурус" соттор толтура да…
Манас атабыз чаап бербейт
Кытайга ыктап, аларга мунайзат иштетүүчү завод курдуртуп, электр тармагын инвестициялатып, жол курдуруп жатканыбыз дурус иш. Бирок, аларга биротоло бастырып салуу жолу чабылып жатканын жетекчилик анча эске албай эле, кээси менен популизмдин айдамасында калып жатканы. Азыр Кытайдан кенедей Кыргызстан эмес, бүтүндөй дүйнө коркуп турганы. Жок, анын алдыга чыккан экономикасынан эмес, алардын кара таандай каптап келатканынан чочулап жатат. Кандай аракет кылба, жылдардын бир жылдарында Кытай Борбордук Азияны маданияттуу түрдө басып алары бар. А азырынча, аларга бастырбастын аракетин көргөн бололу да. Момундай бир жөнөкөй мисал айталы, бирөөнүн үйүн оңдоп-түздөйбү деп беш киши келип ишин баштады да, аз өтпөй ал беш киши он кишини ээрчитип келди, дагы аз убакыт өтүп алар отузга жетти. Үйдү оңдотуп жаткан адамдын бүлөсү өз үйүндө эркин баса албай, ал гана турсун кээси менен тиги усталардан кордук көрүп, жаман сөздөрүн угуп турчу абал келди. Ушул абал жакшыбы? Албетте, жаман. Дал ошондой абал Кыргызстан деген кенедей мамлекеттин башына түшүп турганы… Өзгөндөгү, Кеминдеги кыргыз-кытай чатагын айт. Кечээки эле Кочкордогу окуяны айт. Бу кудай албаган кытайыңдын кебетеси да жаман болот экен. Анан ошол кебетеси менен кыргыздын кыз-келиндерине тийишип, жаңсоо менен абийирсиз түшүнүктөрдү көрсөтүп турганын карабайсыңбы! Биздин мамлекетке кирүүгө, жашоого, иштөөгө укугу жок он миңдеген кытайларды ким киргизген? Аны иликтеп жоопко тарталы деген эч ким жок. Биз окшоп куру кеп кылган гана абал болуп калды. Жанагы кытайлыктардын килейген машиналары менен жыйырма-отуздан болуп адамдары келе берет экен. Аны аңтарган киши жок, акча берип койсо, атасынын башын аңтармакпы! Манас атабыз болсо го, "бүгүн болбосо, эртең кытайыңды чаап берет" деп камаарабай жата берет элек, кашайып а киши да жок болуп жатпайбы. Андыктан өзүбүз аракет кылышыбыз керек да.
Чындыкты айткандын зыяны жок. Ал аябай эле ачуу болот, бирок, айтуу керек. Ошол өңүттөн алганда азыр кыргызыңды кытайлар, өзбектер, уйгурлар, дуңгандар, кавказдыктар ж.б. улуттар кадимкидей эле басып барат. Басып барат дегенибиз ошол- биз, кыргыздан бири-бирибиз менен чабышып жаткан убакта башка улуттар ынтымагын бекемдеп, байлыгын көбөйтүп, кадимки жомоктогудай эле жыргап-куунап жатканы. Дагы аз өтсө алардын эч бири дагы кыргызыңды тоотпой калат. Азыркы баскан кадамыбыз ошону айттырып жатат. Кыргызың биринин жолун экинчиси тосуп жатканда, маселен, уйгуруң лагманын сатып кирешесин көбөйтөт, кыргызың алтын кенин акылсыздык кылып талашып жатканда өзүбегиң мантусун сатып кирешесин көбөйтөт, кыргызың акча талашып жатканда чечендер бандитин чыгарып кетет, кыргызың кызмат талашып турганда кытайың каптап кирип жатат! Ушундай сүрөт.
…Кайсы бир кызматтан түшкөн коррупционер мамлекеттик деңгээлдеги кеңешчи болуп алат, болбосо, дагы бир мекемени башкарып тынат. Чирип барат биздин мамлекет!